Obrana zračne luke na Krku

**Obrana zračne luke Rijeka** bila je preventivna operacija hrvatskih postrojbi početkom Domovinskog rata.

## Uvod

Hrvatske snage poduzele su operaciju radi obrane zračne luke Rijeka, jedne od važnijih zračnih luka u zapadnoj Hrvatskoj. Hrvatski vojni stratezi očekivali su desant velikosrpskih snaga na zračnu luku, što nije bilo neutemeljeno s obzirom na to da je Hrvatska već bila iskusila grubi zador u svoj suverenitet kad je zrakoplovstvo JNA (JRV) interveniralo protiv hrvatskog MUP-a. Naime, MUP RH poslao je 17. listopada 1990. prema Kninu 3 zrakomlata sa policajcima radi gušenja velikosrpske pobune, a iznad Ogulina su ih presrela 2 zrakoplova MiG-21 JNA (JRV) koji su zaprijetili zrakomlatima da će ih srušiti ako ne skrenu s predviđene rute i ne vrate se u Lučko.

Ta zračna luka je imala veliku stratešku važnost, jer je bila najbliža veća zračna luka hrvatskim postrojbama koje su bile na najzapadnijoj bojišnici (Otočac, Gacka). Iduća bliža luka je bila morem udaljeno zračno pristanište na Lošinju te zračna luka u Puli, u kojoj je u to vrijeme bio vrlo jaki garnizon JNA i JRM.
Zračna luka Rijeka je bila predstavljala i psihološki cilj. Da su ju neprijatelji uspjeli zaposjesti, treći po veličini hrvatski grad, Rijeka, bi ostala odsječena od neposredne zračne sveze sa svijetom, stvorilo bi osjećaj zatvaranja grada sa južne strane, dodatno uznemirilo stanovništvo, a stvorilo bi psihozu kod svih hrvatskih otočana, jer bi se očekivalo desante na otoke.

## Akcija

Dva dana poslije, 27. lipnja je JNA napala Sloveniju i izbili su prvi oružani okršaji.rStvari supostajale sve jasnije i bilo je jasno da se mora odlučno djelovati. Potvrda tome je bilo što je 1. srpnja JNA blokirala prilaze policijskoj postaji u Plitvicama, onemogućivši rad zakonitoj hrvatskoj policiji. Rat u Sloveniji je još trajao.
Mjesecima prije formirana riječka 111. brigada ZNG je idućeg dana, 2. srpnja 1991. tada izvela svoju prvu akciju. Dio tada ustrojenog *Krčkog bataljuna* 111. brigade je zauzeo položaje u obrani krčke zračne luke, uspostavivši nove strateške odnose na toj lokaciji.aOvaj se nadnevakuzima kao nadnevak osnivanja 111. brigade HV.

## Događaji od poslije potvrdili procjene

Procjene hrvatskih stratega da će se velikosrpska JNA upustiti u osvajanje udaljenih hrvatskih krajeva gdje uopće nema Srba, uključujući i hrvatske otoke, su se pokazale točnima. Kasniji događaji su potvrdili da se ne radi ni o kakvim pretjeranim i neutemeljenim procjenama.
6. kolovoza 1991. je JRM izvršila desant na otok Šoltu s 15 helikoptera i 2 ratna broda iz Lore, opkolivši policijsku postaju u Grohotama, a uz to je brodovljem blokirala Splitska vrata.
Zatim je bio desant na Sv. Kaju sredinom rujna 1991. kad je JRM nastojala povratiti nazad skladište goriva u Svetom Kaji u Kaštelanskom zaljevu te desant na Privalu na otoku Korčuli 29. rujna 1991., kad su ponovno zauzeli vojarnu i pokupili sve podvodne mine iz skladišta podvodnog oružja iz tamošnje vojarne .

Uoči isteka moratorija na osamostaljenje RH (3 dana prije raketiranja Banskih dvora), 4. listopada 1991. su brodovi JRM ponovo blokirali sve hrv. jadranske luke, a JRV je raketiralo glavni komunikacijski toranj na Sljemenu, Paški most i zračnu luku na Krku.

## Izvori

* Novi list Marinko Glavan: Zmajevi bez poraza na ratištu i bez mrlje na imenu - U borbu sa 40 mina, 2. srpnja 2010.

1. ↑ 1,0 1,1 1,2 Hrvatski vojnik Stjepan Bernadić: Prvi brod Hrvatske ratne mornarice, rujan 2006.
2. ↑ Slobodna Dalmacija U okružju pobune (prisjećanja Vladimira Šeksa), 25. lipnja 2001.
3. ↑ Davor Domazet Lošo: Hrvatski domovinski rat 1991.-1995., strateški pogled, Udruga Hrvatski identitet i prosperitet/MH ogranak Sinj, Zagreb, 2010., ISBN 978-953-7440-07-7, str. 174.

Predložak:Operacije u Domovinskom ratu